Jul 06,2017
సూపర్‌ బైక్‌లకు 'యాక్సిస్‌' రుణాలు
ముంబయి : దేశంలో యువతకు సూపర్‌ బైక్‌లపై మోజు అంతకంతకు పెరుగుతోంది. వీటి ధరలు ఎంతెక్కువైనా కొనుగోలు చేసేందుకు గాను మన యువత వెనుకాడడం లేదు.. సరిగ్గా ఇలాంటి వారికోసం యాక్సిస్‌ బ్యాంక్‌ గొప్ప శుభవార్తను ప్రకటించింది. 500 సీసీ ఆపై ఇంజిన్‌ సామర్థ్యం కలిగిన ద్విచక్ర వాహన (సూపర్‌బైక్స్‌) కొనుగోలుకు గాను కోసం రుణ సదుపాయాన్ని అందు బాటులోకి తీసుకువచ్చింది. బైక్‌ ధరపై 95 శాతం మేర రుణం అందించనున్నట్టుగా ప్రకటించింది. సూపర్‌బైక్‌లైన హార్లే డేవిడ్‌సన్‌, ట్రయాంఫ్‌ వంటి బ్రాండ్‌లను కొనాలను కునేవారి సంఖ్య ప్రతి నెలా అంతకంతకూ పెరుగుతోందని, వారి కలలను సాకారం చేసేందుకు ఈ రుణ సదుపాయాన్ని తీసుకొచ్చినట్లు యాక్సిస్‌ బ్యాంక్‌ ఎగ్జిక్యూటివ్‌ డైరెక్టర్‌ రాజీవ్‌ ఆనంద్‌ తెలిపారు. సూపర్‌ బైక్‌లకు పెరుగుతున్న ఆదరణ దృష్ట్యా తాము ఈనిర్ణయం తీసుకున్నట్లు తెలిపారు. భారత్‌లో సుమారు డజనుకు పైగా కంపెనీలు సూపర్‌ బైక్‌లను మార్కెట్లో అందిస్తున్నాయి. మన దేశంలో వీటి వీటి ధరలు రూ.3లక్షల నుంచి మొదలు కొని రూ.50లక్షల వరకు ఉన్నాయి.
మీ స్నేహితులకు రికమెండ్ చెయ్యండి